jkorsvik/nowiki_second_scrape_merged huggingface dataset:
Daidalion

Daidalion (gresk: Δαιδαλίων) er i henhold til gresk mytologi en sønn av guden Hesperos (kveldsstjernen) og bror av Keyks, konge av trakerne. I motsetningen til sin fredselskende bror var Daidalion krigersk av natur, modig og kraftfull, men også preget av krigens grusomheter. Fortellingen om Daidalions liv er hovedsakelig fortalt av Ovid i hans bok Metamorfoser, men omtaler kan også bli funnet i andre antikke tekster. Det er mulig at fortellingen hadde sin opprinnelse hos skribenten Boios, forfatter av et tapt verk om mytiske figurers forvandlinger, hvilket også er temaet i Ovids bok.Daidalion var far til Khione som født barn med to ulike guder som fedre. Ved datterens død ble han slått av slik sorg at han forsøkte å drepe seg selv ved å kaste seg ut fra fjellet Parnassos. Isteden ble han forvandlet til en hauk av Apollon og fløy av sted.


== Khione, Autolykos, og Filammon ==
Det var sagt at Daidalions datter Khione var så vakker at hun var mål for et tusen menns drømmer. Det kom for en dag at de som beundret henne ikke var begrenset til kun dødelige menn. Da gudene Apollon og Hermes var på besøk på jorden fikk de øye på Khione og ble begge fylt av brennende begjær etter henne. Apollon besluttet å vente til natten falt på, men Hermes var ikke like tålmodig. Ved hjelp av magi fikk han Khione til å sovne, og deretter krøp han opp i sengen hennes. Senere den kvelden kom Apollon på besøk, forkledd som en gammel kvinne, og tok Hermes' plass i sengen etter at hun var blitt alene. Som resultat av disse to guddommelige besøk fødte Khione tvillinger. Med Hermes som far fødte hun Autolykos som vokste opp til å bli en vidgjeten tyv og sjarlatan. Med Apollon som far født hun Filammon, kjent for sin sangstemme og sin dyktighet med lyren.


== Khiones død ==
Oppmerksomheten fra ikke bare en, men to guder fikk Khione til å skryte av at hennes skjønnhet overgikk selv den til Artemis. For å hevne denne hybris kom gudinnen Artemis og skjøt Khione med en pil rett gjennom tungen. Hennes far Daidalion ble rammet av en enorm sorg til tross for hans brødres store anstrengelser på å trøste ham. Ved datterens begravelse forsøkte Daidalion tre ganger å kaste seg på likbålet, men ble holdt tilbake. Etter det fjerde mislykkede forsøket løp han med stor fart gjennom markene og skogen, klatret opp til toppen av fjellet Parnassos og kastet seg utenfor.Apollon fikk medlidenhet for hans sorg og forvandlet ham til en hauk før han slo seg i hjel mot marken. Det er sagt at haukens store styrke, foruten dens hang til å jakte på andre fugler, har sin årsak i Daidalions menneskeliv, hans mot og hans raseri grunnet datterens død.


== Referanser ==


== Litteratur ==
Ovid: Metamorfoser
Hyginus: Fabulæ
Palais Caprara-Geymüller

Palais Caprara-Geymüller er et palass i Innere Stadt, Wien i Østerrike, ferdigstilt i 1698 og ett av de eldste i barokkstil i Wien. 


== Historie ==
Eiendommen ble kjøpt i 1687 av feltmarskalk Äneas Sylvius Caprara, og tolv år senere sto palasset klart, tegnet av den italienske arkitekten Domenico Egidio Rossi. Stedet var eid av familien Caprara i ett hundre år, inntil det i 1796 ble kjøpt av  Carl Fürst von Liechtenstein. Året etter ble det solgt til en baron Wimmer, som i 1798 leide det ut som ambassade og ambassadørbolig for det revolusjonære Frankrike, ved dets ambassadør, general Jean Baptiste Bernadotte, senere konge av Sverige og Norge.
Mot slutten av 1798 ble palasset solgt til brødrene Johann Heinrich og Johann Jakob Geymüller og fra da ble bygget benevnt som  Palais Caprara-Geymüller. Brødrene Geymüller pusset opp huset og endret stilen innvendig til Empire. Da familien Geymüller ble ruinert i 1897 ble palasset først solgt til friherre Pouthon før det i 1905 ble kjøpt av delstaten Niederösterreich og fra 1912 til 1923 benyttet av Landesmuseum Niederösterreich. Palasset ble deretter leid ut til både konsulatavdelingen til den britiske ambassaden og den syriske ambassaden, fra 2007 flyttet det østerrikske datterselskapet av Thomson Financial inn.


== Eksterne lenker ==
Om Palais Caprara-Geymüller, fra nettstedet burgen-austria.com (tysk)
Nettomaterialprodukt

Nettomaterialprodukt (NMP) var en makroøkonomisk indikator for vekst i nasjonalregnskapet i kommunistiske stater. I motsetning til BNP så ekskluderer NMP flesteparten av tjenesteytende bransjer. NMP-systemet ble lansert i Sovjetunionen i 1920-årene, og var i bruk i nasjonalregnskap i Sovjetunionen og COMECON-landene frem til 1990. NMP-systemet var også i bruk i Kina mellom 1952 og 1992. Cuba og Nord-Korea kalkulerer gjerne både BNP og NMP.


== Litteratur ==
Árvay, János (1994). «The Material Product System (MPS): A Retrospective».  I Kenessey, Zoltan. The Accounts of Nations (engelsk). Washington, D.C.: IOS Press. s. 218ff. ISBN 978-90-5199-156-7. 
Herrera, Yoshiko M. (2010). Mirrors of the Economy. National Accounts and International Norms in Russia and Beyond (engelsk). Ithaca: Cornell University Press. ISBN 978-0-8014-4585-9. 
Khomenko, Tatiana A. (2006). Estimation of Gross Social Product and Net Material Product in the USSR (PDF) (engelsk). Tokyo: Institute of Economic Research, Hitotsubashi University.  [Discussion Paper No. 172]
Vanoli, André (2005). A History of National Accounting (engelsk). Washington, D.C.: IOS Press. ISBN 978-1-58603-469-6.
Cerro de las Ánimas

Cerro de las Ánimas (501 moh) er det nest høyeste fjellet i Uruguay.


== Se også ==
Cerro Batoví
Cerro Catedral
Cerro de los Burros
Cerro Pan de Azúcar


== Referanser ==


== Eksterne lenker ==
Paseo de las Ánimas (spansk)
Cerro Batoví

Cerro Batoví (224 moh) er et fjell i det nordøstlige Uruguay.


== Se også ==
Cerro Catedral
Cerro de las Ánimas
Cerro Pan de Azúcar


== Referanser ==


== Eksterne lenker ==
(en) Cerro Batoví – kategori av bilder, video eller lyd på Commons 
Informasjon (spansk)
Idrija

Idrija (italiensk og tysk: Idria) er en by og en kommune i den vestlige delen av Slovenia. Byen er kjent for sin kvikksølvgruve, med tilhørende infrastruktur, såvel som gruvearbeidernes hus. Sammen med en kvikksølvgruve i Almadén i Spania har Idrija vært oppført på UNESCOs verdensarvliste siden 2012.


== Geografi ==
Idrija ligger i den vestlige delen av Slovenia, i provinsen Goriška, ved den øvre delen av elven Idrijca, i overgangen mellom subalpine- og karstområder.


== Befolkning ==
I de rundt 35 tettstedene i kommunen bodde det i 2008 totalt 12 034 mennesker, selve byen Idrija hadde 5 878 innbyggere.


== Historie ==
I 1490 ble grunnstoffet kvikksølv oppdaget i Idrija og det ble etablert gruvedrift for å utvinne det. Kvikksølv fra Idrija ble blant annet eksportert og brukt ved utvinning av gull og sølv i gruver i spansk Sør-Amerika, en handelsvirksomhet som er dokumentert i Idrija. Gruvene i Idrija var sammen med gruver i Almadén i Spania verdens største produsenter av kvikksølv fra 1500-tallet og frem til 1900-tallet.Idrija er også kjent for sine kniplinger, et håndarbeid som har blitt utført i over 300 år. Byen har også en skole for å lære håndverket, skolen ble grunnlagt for over 100 år siden og hvert år i slutten av august er det en kniplingfestival (slovensk: Čipakarski Festival).


== Referanser ==


== Eksterne lenker ==
Offisielt nettsted 
(en) Idrija – kategori av bilder, video eller lyd på Commons 
Museum i Idrija (engelsk)
Bradypodidium

Bradypodidium er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.


== Utseende ==
Små, ovale, høyt hvelvede, brunsvarte skarabider. Oversiden er kledt med korte, lyse børster.


== Utbredelse ==
Slekten er utbredt i Sør- og Mellom-Amerika (Costa Rica, Venezuela og Brasil).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselgravere (Scarabaeinae) Latreille, 1806
Stammen Ateuchini Montreuil, 1998
Understammen Scatimina
Slekten Bradypodidium Vaz-de-Mello, 2008
Bradypodidium adisi (Ratcliffe, 1980)
Bradypodidium bradyporum (Boucomont, 1928)
Bradypodidium venezuelense (Ferreira & Galileo, 1993)


== Eksterne lenker ==
(en) Bradypodidium i Global Biodiversity Information Facility 
Bradypodidium – detaljert informasjon på Wikispecies 
Liste over artene
Øvervatnet

Øvervatnet kan vise til flere innsjøer i Norge, blant annet:

Øvervatnet (Agdenes)
Øvervatnet (Andøy)
Øvervatnet (Beiarn)
Øvervatnet (Bindal)
Øvervatnet (Bodø)
Øvervatnet (Bø (Nordland))
Øvervatnet (Dyrøy)
Øvervatnet (Fauske)
Øvervatnet (Hasvik)
Øvervatnet (Karlsøy)
Øvervatnet (Moskenes)
Øvervatnet (Rødøy)
Øvervatnet (Salangen)
Øvervatnet (Saltdal)
Øvervatnet (Steigen)
Øvervatnet (Storfjord)
Øvervatnet (Sørfold)
Øvervatnet (Tysfjord)
Øvervatnet (Vestvågøy)
Øvervatnet (Øksnes)


== Se også ==
Øvrevannet
Øvrevatnet
Øvstevannet
Eutrichillum

Eutrichillum er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.


== Utseende ==


== Utbredelse ==


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselgravere (Scarabaeinae) Latreille, 1806
Stammen Ateuchini Montreuil, 1998
Understammen Scatimina
Slekten Eutrichillum Martínez, 1969
Eutrichillum arcus
Eutrichillum hirsutum
Eutrichillum hystrix


== Eksterne lenker ==
(en) Eutrichillum i Encyclopedia of Life 
(en) Eutrichillum i Global Biodiversity Information Facility 
Eutrichillum – detaljert informasjon på Wikispecies 
Liste over artene
Lokal høyskole

Lokal høyskole (eng: community college) er en utdanningsfom i USA som kan betraktes som en mellomting mellom norsk videregående skole og høyskole. Skolene er vanligvis to-årige og tilbyr både yrkesfaglige og studieforberedende program. Skolene retter seg mot lokalbefolkningen og er ofte delvis finansiert ved hjelp av støtte fra det lokale fylket.
Gstaad

Gstaad (uttale: [kʃtaːd̥]) er en landsby i Berner Oberland i kantonen Bern i Sveits. Landsbyen ligger i kommunen Saanen og er særlig kjent som et feriested for rike skiturister. Gstaad har ca 3 200 innbyggere.
Siden 1997 har sentrum av Gstaad vært en bilfri sone.
Hver sommer går tennisturneringen Swiss Open av stabelen i Gstaad, og byen har tidligere arrangert verdenscupen i skihopping og den sveitsiske hoppuka i Mattenschanze.


== Referanser ==


== Eksterne lenker ==
(de) Offisielt nettsted 
(fr) Offisielt nettsted 
(en) Offisielt nettsted 
(en) Gstaad – kategori av bilder, video eller lyd på Commons
Saint-Nizier-du-Moucherotte

Saint-Nizier-du-Moucherotte er en kommune i departementet Isère i regionen Auvergne-Rhône-Alpes i sydøstre Frankrike. Kommunen ligger i kantonen Villard-de-Lans som tillhører arrondissementet Grenoble. I år 2010 hadde Saint-Nizier-du-Moucherotte 998 innbyggere.Byen har i tillegg en kjent hoppbakke, Dauphine som ble brukt som hoppbakke under Vinter-OL 1968, samt to ganger i verdenscupen i skihopping.


== Befolkningsutvikling ==

Referanse:INSEE


== Referanser ==


== Eksterne lenker ==
Offisielt nettsted 
(en) Saint-Nizier-du-Moucherotte – kategori av bilder, video eller lyd på Commons
Audun Ramo

Audun Ramo (født 3. juli 1984 i Alta) er en norsk bassist, komponist og arrangør. Som utøver er han kjent fra scener for world music, jazz, pop og blues i ensembler som Nutopia, Michael Aadal Group, Grande (Vinner av Spellemannprisen 2007 i klassen blues), The Crank Bros (nominert til Spellemannprisen 2009 i klassen blues) og Spejs.
Han har også vært session-musiker for blant andre Anne Marie Almedal, Kjetil Grande, Rein Alexander og Vidar Busk.


== Diskografi ==
Som medlem av band eller deltagelse på platerKontrabass på Michael Aadal Group Desertion (utgitt 2009, innspilt 2008.11)
Kontrabass på Christer Fredriksen Urban country (utgitt 2011, innspilt 2011.03.)
Kontrabass på Nutopia Zabibu  (utgitt 2013)
Kontrabass på Michael Aadal Group  Abigail  (utgitt 2013)
Kontrabass på Christer Fredriksen Trademark      (utgitt 2014, innspilt 2013.03. - 2014.04. )
Kontrabass på Spejs - «Rozwinał mi sie turban» (2010, Biodro Records)Spor på platerKontrabass på «Piss off, Angie» og «Pave your road with gold» på Tenderleaves Belle époche (utgitt 2013)
Elektrisk bass på «The wanderers», «And it's the loneliness», «Away away» og «Two of a kind» Anne Marie Almedal Memory lane  (utgitt 2013)
Kontrabass på «All the way with the night on down», «Lonely sounds», «Strangers in the Haubitz night», «Take the low road» og «You are the night» på Kjetil Grande You are the night (utgitt 2010)
Kontrabass på The Crank Bros – «Black Midnights, Stars & Streetlights» (2009, Sonet/Universal)
Elektrisk bass/Kontrabass på Grande – «Uppers, Downers, Screamers & Howlers» (2007, Sonet/Universal)


== Bibliografi ==
Fysiske og tekniske utfordringer knyttet til bruk av elektroniske effekter med kontrabass. Masteroppgave i utøvende musikk. Universitetet i Agder. 2010. 


== Referanser ==


== Eksterne lenker ==
(en) Audun Ramo på Discogs 
(en) Audun Ramo på MusicBrainz 
(en) Audun Ramo på AllMusic 

(no) Publikasjoner av Audun Ramo i BIBSYS
(no) Plate og kuttitler for Ramo, Audun hos Norsk jazzarkiv, Nasjonalbiblioteket.
Øvrevatnet

Øvrevatnet kan vise til 

Øvrevatnet (Agdenes)
Øvrevatnet (Fauske)
Øvervatnet (Fauske)
Øvrevatnet (Flakstad)
Øvrevatnet (Hadsel)
Øvrevatnet (Hasvik)
Øvrevatnet (Lenvik)
Øvrevatnet (Lyngen)
Øvrevatnet (Lødingen)
Øvrevatnet (Nordreisa)
Øvrevatnet (Osterøy)
Øvrevatnet (Rødøy)
Øvrevatnet (Vefsn)
Øvrevatnet (Vågan)
Øvrevatnet (Øksnes)


== Se også ==
Øvervatnet
Øvrevannet
Øvrevatn
Øvstevannet
Florabakken (Oslo)

Florabakken (1–11C, 2–12) er en vei på Nordstrand (bydel Nordstrand) i Oslo. Den går fra Nordstrandveien til Lillebakken.
Veien fikk navn i 1917 etter villaeiendommen Flora (i Nordstrandveien 28C). Veien har villabebyggelse.


== Kilder ==
Knut Are Tvedt, red. (2010). «Florabakken». Oslo byleksikon (5. utg.). Oslo: Kunnskapsforlaget. s. 169. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (F)». Oslo kommune. Arkivert fra originalen 29. juli 2014. Besøkt 22. august 2015.
Flyveien (Oslo)

Flyveien (1–15, 2) er en vei på Hovseter i bydel Vestre Aker i Oslo. Den går sørøstover fra Landingsveien og ender i en parkeringsplass foran bebyggelsen like øst for Pilotveien.
Navnet henspiller på at  Luftforsvarets byggelag bygget ut i området i 1949–52, og flere andre lokalveier har navn knyttet til luftfart.
Boligområdet her er tegnet av Erling Viksjø, som vant Sundts premie i 1951–52 for god planlegging. Rudolf Steinerskolen i Oslo holder til i nr. 2, og i nr. 7 er Snippen barnehage.


== Referanser ==


== Kilder ==
Knut Are Tvedt, red. (2010). «Flyveien». Oslo byleksikon (5. utg.). Oslo: Kunnskapsforlaget. s. 170. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (F)». Oslo kommune. Arkivert fra originalen 29. juli 2014. Besøkt 22. august 2015.
Øvrevannet

Øvrevannet eller Øvrevann kan vise til flere innsjøer i Norge, blant annet:

Øvrevann (Froland)
Øvrevann (Porsanger)
Første Øvrevannet (Alta)
Øvrevannet (Hammerfest)
Øvrevannet (Alta)


== Se også ==
Øvervatnet
Øvrevatnet
Øvrevatn
Øvstevannet
Klingenthal

Klingenthal er en by i distriktet Vogtlandkreis i Sachsen i Tyskland, rett ved grensen mot Tsjekkia.
Klingenthal er særlig kjent for sin produksjon av musikkinstrument, samt som et vintersportssted. I byen finner man blant annet Vogtland Arena, der blant annet verdenscupen i skihopping har tatt sted i flere år.
Skihopperen Harry Glaß, kombinertløperen Ralph Pöhland og Uwe Dotzauer, samt langrennsløperen Marlies Rostock var/er alle fra Klingenthal.


== Referanser ==


== Eksterne lenker ==
(de) Offisielt nettsted 
(en) Klingenthal – kategori av bilder, video eller lyd på Commons
Mette Tranborg

Mette Tranborg (født 1. januar 1996 i Aarhus) er en dansk håndballspiller, som spiller for den danske klubben Odense og det danske landslaget.


== Karriere ==


=== Klubb ===
Tranborg startet å spille håndball i den lokale klubben VRI, men meldte tidlig overgang til Aarhus, hvor hun ble den første 16-åring med dispensasjon til å spille seniorhåndball i Danmark.


=== Landslag ===
Tranborg ble tatt ut i det danske kvinnelandslagets bruttotropp til Håndball-EM 2014, men var ikke blant de 16 utvalgte. Hun ble allikevel hentet inn ved slutten av mesterskapet, som erstatning for en skadet Stine Jørgensen.


== Referanser ==


== Eksterne lenker ==
(en) Mette Tranborg – Det europeiske håndballforbundet (EHF) 
(en) Mette Tranborg – Scoresway
Gallio

Gallio er en kommune i provinsen Vicenza i regionen Veneto i Italia. Gallio grenser till kommunene Asiago, Enego og Foza. Kommunen hadde i 2007 2,454 innbyggere .
Skihoppingsanlegget Trampolino di Pakstall, som blant annet har arrangert verdenscupen i skihopping ligger i kommunen.


== Referanser ==


== Eksterne lenker ==
Offisielt nettsted 
(en) Gallio – kategori av bilder, video eller lyd på Commons
Murau

Murau er en by i den østerrikske delstaten Steiermark. Byen ligger i en alpedal i nordvestre Steiermark ved elven Mur ca 45 km vest for Judenburg. Byen har i 2014, 2,131 innbyggere.I byen finner man hoppanlegget KLH Arena som blant annet har vært vertskap for verdenscupen i skihopping i 1994.


== Referanser ==
Krampus

Krampus er en djevelskikkelse eller et truende udyr med bukkehorn som ifølge folketradisjoner fra Øst-Alpene opptrer i førjulstida. Krampus forekommer blant annet i opptog sammen med Sankt Nikolas, forløperen for den moderne julenissen, på hans festdag nilsmesse 6. desember eller på nilsmesseaften kvelden før. Mens Nikolas deler ut gaver til lydige barn, skremmer og straffer Krampus de uskikkelige. 
Krampus har vært særlig viktig i Østerrike. Der har skikkelsen hatt rolle som Fanden, en folkelig variant av djevelen, og også vært gaveutdeler 6. desember, på samme måte som Nikolas.


== Tradisjoner ==

Opprinnelsen til Krampus er uklar, men enkelte folklorister har foreslått en forbindelse tilbake til germanske skikker i førkristen tid. Han sies å være sønn av Hel i Helheim. Tradisjonene varierer gjennom tidene og fra sted til sted, men likheten med heksenes hornkledde gud er tydelig. Bjørkegreiner minner om innvielsesriter i visse heksesamfunn, som innebærer å bindes og piskes som en form for liksom-død. Lenkene kan være et kristent forsøk på «å binde djevelen» eller en levning av en hedensk overgangsrite.I Østerrike, Bayern, Ungarn, Tsjekkia, Kroatia, Slovakia, Slovenia og Syd-Tirol har skikkelsen under ulike navn siden middelalderen utviklet seg til en av Sankt Nikolas' mange følgesvenner eller hjelpere. Når Nikolas belønner snille barn med gaver, straffer Krampus de som har vært ulydige. Han kan for eksempel fange barna i sekken og rise eller banke dem, eller bortføre og i verste fall ete dem. I andre tradisjoner, som den italiensk la Befana, kommer følget om natta og legger igjen godteri og hyggelige smågaver i strømper og sko, eller isteden riskvaster og kullbiter som tegn på at ungene fortjener straff. 
I motsetning til andre av Nikolas' følgesvenner - deriblant Knecht Ruprecht («Rupert Knekt») og Christkind (Christkindl, «Kristusbarnet») i Tyskland, Belsnickel (også kalt Pelzebock, Pelznickel) i Tyskland og tyske miljøer i USA, og den opprinnelig skremmende «negertjeneren» Zwarte Piet i Nederland - kan Krampus opptre som en flokk av flere Krampus-udyr.
I flere byer i særlig Alpene blir det hvert år arrangert opptog der unge menn kler seg ut som Krampus med horn, skinn og skremmende dyre- og djevelmasker, og larmer gjennom gatene med bjeller, pisker og hyl. Opptogene blir på tysk kalt Krampuslauf («krampusløp»). Det har også vært tradisjon for Krampuskarten, førjulskort med bilde av Krampus.
Selv om skikkelsen kan minne om den nordiske julebukken, skal disse ikke direkte ha noe med hverandre å gjøre.


== Se også ==
Perchta (Berchta, Bertha), kvinnelig figur i mørk og lys versjon knyttet til vintersolverv i østerriksk og sørtysk folketradisjon
Knecht Ruprecht, gaveutdeler og hjelper til Sankt Nikolaus i nordtysk tradisjon
Belsnickel, gaveutdeler med sekk og risekvist i tysk tradisjon
Zwarte Piet, «Sorte Piet», en «negerslave» som følger Sankt Nikolaus og er gaveutdeler på nilsmesseaften i nederlandsk tradisjon.
Le Père Fouettard, «Fader Pisk» som følger Sankt Nikolaus og straffer slemme barn i fransk tradisjon


== Referanser ==


== Eksterne lenker ==
(en) Krampus – kategori av bilder, video eller lyd på Commons
Jakten på juleskurken

Jakten på juleskurken er en helaftens julemusikal av Jan Moberg og Arne Iversen.Den hadde urpremiere i 2000 i Drammens Teater, og er siden spilt flere ganger og steder. I 2014 satte Jakten på juleskurken publikumsrekord med over 11 000 besøkende på én sesong.    


== Sangnumre ==
Overture
En ny dag
Lille julaften
Du er en juleskurk
Ingen fare
Klump i magen
Muffens
Du herlige julegrøt
Sett meg fri
Evig og for alltid
Du kjæreste julekveld


== Referanser ==
Turist (film)

Turist er en svensk dramafilm fra 2014 regissert av Ruben Östlund, med Johannes Bah Kuhnke og Lisa Loven Kongsli i hovedrollene. Den skildrer en familie som drar på skiferie i Alpene i fem dager. På den andre dagen tror familien at de vil bli slukt av et snøskred, men det viser seg å være feil. Mannens underlige oppførsel på ferien utløser imidlertid en krise innad i familien.Ifølge Östlund, ønsket han å skildre en spesiell form for selvtilfredshet og å «ta kvelertak på den nordiske sjel». Skuespillerne er både svenske og norske.
Turist er utgitt som Force Majeure i en rekke internasjonale land, blant annet USA, og hadde verdenspremière på filmfestivalen i Cannes 18. mai 2014.Den vant seks Guldbagger (inkludert beste film og regi) og ble nominert til en rekke andre priser, blant annet en Golden Globe og en Bafta.


== Handling ==
En svensk forretningsmann ved navn Tomas, hans norske kone Ebba, deres unge datter Vera og deres førskole-barn Harry bor på et luksuriøst feriested i de franske alpene. Den andre dagen deres blir de vitne til et stort snøskred, samtidig som de spiser lunsj utendørs ved en restaurant. Det ser ut som skredet kommer til å stige alt for mye, og vil utslette alle som sitter ved restauranten. Tomas, som filmer skredet med telefonen sin, får panikk og løper sin vei - og hele området blir raskt tømt for gjester. Dette etterlater Ebba, sammen med barna deres, i tett tåke. Men alle de andre gjestene kommer tilbake til bordene deres når tåken forsvinner, og ingen blir skadet.
Den kvelden spiser de middag sammen med en av vennene til Ebba, som er sammen med en amerikansk mann for kvelden. Ebba forteller historien om skredet på engelsk, men Tomas insisterer på at han ikke løp fra bordet - og legger til, på svensk, at det ikke er mulig å løpe i skisko. De begynner å krangle foran deres flaue gjester. Ebba blir irritert fordi Tomas ikke vil innrømme at han stakk av fra skredet, og at han forlot familien sin. Men Tomas påstår han husker situasjonen annerledes.
Ebba bestemmer seg for at hun ønsker seg en dag på ski, på egen hånd. Hun tar drinker sammen med venninnen de spiste middag sammen med kvelden før, og kvinnen tar farvel med en annen mann hun har møtt. Ebba konfronterer venninnen sin angående utroskapen hennes, og spør henne om hun elsker ektemannen sin og barna. Venninnen hennes sier hun har det fint, med å ha et åpent forhold til ektemannen sin. Hun blir også glad hvis mannen hennes finner seg en kvinne, å ha god sex med.


== Medvirkende ==
Johannes Bah Kuhnke som Tomas
Lisa Loven Kongsli som Ebba
Clara Wettergren som Vera
Vincent Wettergren som Harry
Kristofer Hivju som Mats
Fanni Metelius som Fanni


== Referanser ==


== Eksterne lenker ==
Offisielt nettsted 
(en) Turist på Internet Movie Database 
(no) Turist hos Filmfront 
(sv) Turist i Svensk Filmdatabas 
(da) Turist i Danmark Nationale Filminstitut 
(fr) Turist på Allociné 
(nl) Turist på MovieMeter 
(en) Turist på Rotten Tomatoes 
(en) Turist på Metacritic 
(en) Turist på Box Office Mojo